turjo4nis/wikipedia-bn-dump-20250701 huggingface dataset:
মেরিন কর মার্শাল আর্টস প্রোগ্রাম

মেরিন কর মার্শাল আর্ট প্রোগ্রাম বা সংক্ষেপে মিকম্যাপ ) মনোবল এবং টিম-ভবন ফাংশনের জন্য হাতাহাতি লড়াই এবং বন্ধ ত্রৈমাসিক যুদ্ধ কৌশল যেটি মার্কিন যুক্তরাষ্ট্রের মেরিন কর দ্বারা সৃষ্ট একটি যুদ্ধ কর্মসূচি। ২০০১ সালে শুরু হওয়া কর্মসূচিটি নিরস্ত্র যুদ্ধ কৌশল (সামুদ্রিক ইউনিট সংযুক্ত মার্কিন নৌবাহিনী কর্মিবৃন্দ), অস্ত্রশস্ত্র, সুযোগ অস্ত্র, রাইফেল এবং বেয়নেটের ব্যবহার শিখায়। তাছাড়া নেতৃত্ব, দলবদ্ধভাবে সম্পাদিত কর্মসহ, মানসিক এবং চরিত্র উন্নয়নের ওপরও জোর দেয়।

ইতিহাস 

এমসিএমএপি ২০০২ সালে মেরিন কর আদেশ ১৫০০,৫৪ অনুসারে "মেরিনদের জন্য সমরকলা দক্ষতার উন্নয়নে বিপ্লবী পদক্ষেপ ও ভূমিকা যা পূর্ববর্তী অন্যান্য সমস্ত স্বল্প পরিসরের লড়াই সম্পর্কিত সিস্টেম প্রতিস্থাপন করবে।"

শৃঙ্খলা 
এমসিএমএপি মানসিক, চরিত্র এবং শারীরিক নিয়মানুবর্তিতার সংমিশ্রণ যা পূর্ণ সহিংসতায় আক্রমণ করবে।

কৌশল 
মিকম্যাপ বক্সিং, জুজুৎসু, জুডো, স্যামবো, ক্রেভ মাগা, কারাতে, আকিদো, এস্ক্রিমা, হাপকিদো, তায়কোয়ান্দো, কুংফু, এবং কিকবক্সিং সহ বিভিন্ন ক্ষেত্র দ্বারা প্রভাবিত।

চিত্রসংগ্রহ

তথ্যসূত্র

বহিঃসংযোগ 

 USMC Martial Arts Center of Excellence
 Training and Education Command MCMAP
 Web Version of USMC Manual Close Combat MCRP 3-02B
 Android Version of MCRP Manual Section 2: Tan Belt 
 Android Version of MCRP Manual Section 3: Gray Belt 

সমরকলা
আয়রন ডোম

আয়রন ডোম (; , , আক্ষরিক অর্থ "লৌহ বুহ্য") রাফালে এডভান্সড ডিফেন্স সিস্টেম এবং ইসরায়েল এরোস্পেস ইন্ডাসট্রিজ কর্তৃক প্রস্তুতকৃত একটি সহজে স্থানান্তরযোগ্য ও সকল আবহাওয়া উপযোগী আকাশ প্রতিরক্ষা ব্যবস্থা। এটি এমনভাবে তৈরি করা হয়েছে যাতে ইসরায়েলি নাগরিক অধ্যুষিত এলাকাসমূহকে লক্ষ্য করে ৪ কিলোমিটার থেকে ৭০ কিলোমিটার দুরত্ব হতে নিক্ষিপ্ত, স্বল্প পাল্লার রকেট ও কামানের বোমাসমূহকে প্রতিরোধ ও ধ্বংস করতে পারে।  ইসরায়েল আশা করছে যে তারা ভবিষ্যতে এর প্রতিরোধ পাল্লা ৭৫ কিলোমিটার (৪৫ মাইল) থেকে ২৫০ কিলোমিটার পর্যন্ত বৃদ্ধি করতে পারবে এবং একে আরও বহুমুখী ও দ্বিমুখী আক্রমণ প্রতিরোধে সক্ষম করে গড়ে তুলতে পারবে।

বৈশিষ্ট্য 
এই পদ্ধতি স্বল্প-সীমা রকেটসমূহের মোকাবিলা করার জন্য নকশা করা হয়েছে এবং ১৫৫ মিমি বিশিষ্ট্য আর্টিলারি শেল যার পরিসীমা ৭০ কিলোমিটারের উপরে। আয়রন ডৌম দিন এবং রাতের যে কোন প্রতিকূল আবহাওয়াতে কাজ করার উপোযোগী। এটি একই সাথে কয়েকটি রকেট হামলা প্রতিহত করতে পারে।

তিনটি কেন্দ্রীয় উপাদান রয়েছে:
 রাডার শনাক্তকরণ ও অণুসরণ: এটি রকেট উৎক্ষেপণ শনাক্ত এবং এর গতিপথ ট্র্যাক করে।
 যুদ্ধ ব্যবস্থাপনা ও অস্ত্র নিয়ন্ত্রণ (বিএমসি): এটি রিপোরটেড ডাটা অনুযায়ী রকেটের এক্সপেক্টেড হিট পয়েন্ট নির্ধারণ করে এবং সে অনুযায়ী মিসাইল ফায়ারিং সিস্টেম কে ডিসিশন দেয়।
 ক্ষেপণাস্ত্র অগ্নিসংযোগ ইউনিট: তামির ইন্টারসেপ্টার ক্ষেপণাস্ত্র নিক্ষেপকারী ইউনিট, তাড়িৎ অপটিক সেন্সর এতে যুক্ত করা হয়েছে। এই ক্ষেপণাস্ত্র রাফায়েল তৈরি করেছে।

স্থাপনা 
দক্ষিণ ইসরাইলে ২০১১ সালে যুদ্ধক্ষেত্রে এটি প্রথম ব্যবহার করা হয়। গাজা সীমান্ত বরাবর উল্লেখযোগ্য উদ্দীপন সময়ের একে অন্য স্থানে, যেমন, সদেরোত শহরে, স্থাপন করার জন্য নকশা করা হয়েছিল।

এর ওজন ৯০ কেজি (২০০ পাউন্ড), দৈর্ঘ্য ৩ মিটার (৯.৮ ফুট), ডায়ামিটার ১৬০ মিমি, ডেটোনেশন মেকানিজম Proximity Fuze, নিক্ষেপণ প্ল্যাটফর্ম : তিনটা মিসাইল বহনকারী প্ল্যাটফর্ম যার প্রত্যেকটা ২০টা করে আটককারী বহন করতে পারবে। ইউনিট কস্টঃ প্রতিটি মিসাইল এর মূল্য $৩৫০০০- $৫০০০০ এবং প্রত্যেকটা ব্যাটারির মূল্য ৫০ মিলিয়ন ডলার।

তথ্যসূত্র

বহিঃসংযোগ 

 Official Iron Dome brochure
 Official Iron Dome promotional Video

ক্ষেপণাস্ত্র প্রতিরক্ষা
ইসরায়েলি উদ্ভাবন
শার্লত এডওয়ার্ডস

শার্লত মেরি এডওয়ার্ডস, সিবিই (; জন্ম: ১৭ ডিসেম্বর, ১৯৭৯) ক্যামব্রিজশায়ারের হান্টিংডনে জন্মগ্রহণকারী সাবেক ইংরেজ মহিলা ক্রিকেটার। তিনি ইংল্যান্ড মহিলা ক্রিকেট দলের অধিনায়কের দায়িত্ব পালন করেছেন। মে, ২০১৬ সালে আন্তর্জাতিক ক্রিকেট থেকে নিজের অবসরের কথা ঘোষণা করেন তিনি।

বিশ্বের একমাত্র মহিলা ক্রিকেটার হিসেবে টুয়েন্টি২০ আন্তর্জাতিকে দুই সহস্রাধিক রান সংগ্রাহক তিনি।

খেলোয়াড়ী জীবন 
১৯৯৫ সালে ইংল্যান্ড দলে অভিষিক্ত হন। ঐ সময়ে তিনি ইংল্যান্ডের সর্বকনিষ্ঠ নারী ক্রিকেটার ছিলেন যা পরবর্তীকালে হলি কলভিন ভেঙ্গে ফেলেন। ১৯৯৭ সালে সফরকারী দক্ষিণ আফ্রিকা দলের বিরুদ্ধে ১২ সেঞ্চুরি করেন। নিজস্ব অষ্টাদশ জন্মদিনের পূর্ব-দিন ক্রিকেট বিশ্বকাপ প্রতিযোগিতায় আয়ারল্যান্ড দলের বিরুদ্ধে তৎকালীন অপরাজিত ১৭৩* রানের বিশ্বরেকর্ড গড়েন।

২০০০ থেকে ২০১০ সালের মধ্যে ক্লেয়ার টেলরকে সাথে নিয়ে ইংল্যান্ডের ব্যাটিংয়ে নেতৃত্ব দেন। উভয়ে সম্মিলিতভাবে তিন সহস্রাধিক রান সংগ্রহ করেন।

অধিনায়কত্ব 
২০০৫ সালের পূর্ব পর্যন্ত তিনি দলের সহকারী অধিনায়ক ছিলেন। এরপর তৎকালীন ইংরেজ অধিনায়ক ক্লেয়ার কনর আহত হলে দলের চলতি অধিনায়কের দায়িত্ব পালন করেন। মার্চ, ২০০৬ সালে কনর অবসর নিলে তিনি পূর্ণাঙ্গভাবে অধিনায়ক নিযুক্ত হন। এছাড়াও, শার্লত নিজ কাউন্টি দল কেন্টের অধিনায়ক হিসেবে আসীন রয়েছেন।

অস্ট্রেলিয়া সফরে তিনি শততম একদিনের আন্তর্জাতিকে অংশ নেন। বোর‌্যালে অনুষ্ঠিত একমাত্র টেস্টে দলকে নেতৃত্ব দিয়ে অ্যাশেজ পুনরায় দেশে ফিরিয়ে নিয়ে আসেন।

অস্ট্রেলিয়ায় অনুষ্ঠিত ২০০৯ সালের প্রমিলা বিশ্বকাপে দলকে নেতৃত্ব দিয়ে নিউজিল্যান্ডের বিপক্ষে একটি অর্ধ-শতকসহ নিজস্ব সেরা ৪/৩৭ করে দলকে সুপার সিক্স পর্বে উত্তরণ ঘটান। পরে সিডনিতে অনুষ্ঠিত ফাইনালে একই দলের বিপক্ষে ৪ উইকেটে বিজয়ী হয় তার দল।

১৭ নভেম্বর, ২০১০ তারিখে তিনি ১৪২তম একদিনের আন্তর্জাতিকে শ্রীলঙ্কার বিপক্ষে অংশ নেন। এরফলে তিনি অস্ট্রেলীয় কারেন রোল্টনের সর্বাধিক ওডিআইয়ের রেকর্ড ভেঙ্গে ফেলেন। ইংল্যান্ড এবং ওয়েলস ক্রিকেট বোর্ডের মহিলা ক্রিকেটের প্রধান ক্লেয়ার কনর তার এ অর্জনকে ঘিরে বলেছেন, শার্লত বৈশ্বিকভাবে মহিলাদের ক্রিকেটকে অনেক দূর এগিয়ে নিয়েছেন এবং নিজ দেশের নারীদের আদর্শ হয়ে রয়েছেন।

সম্মাননা 

দুবাইয়ে অনুষ্ঠিত ২০০৮ সালের আইসিসি পুরস্কার বিতরণী অনুষ্ঠানে শার্লত এডওয়ার্ডস আইসিসি মহিলা বর্ষসেরা খেলোয়াড় মনোনীত হন। ২০০৯ সালে রাণীর জন্মদিনের সম্মানে তিনি মেম্বার অব দি অর্ডার অব দ্য ব্রিটিশ এম্পায়ার (এমবিই) মনোনীত হন। ২০১৪ সালে উইজডেন কর্তৃক বর্ষসেরা ক্রিকেটার মনোনীত হন। ২০১৩-১৪ ও ২০১৪-১৫ মৌসুমে ইসিবি'র বর্ষসেরা ক্রিকেটার হন তিনি।

তথ্যসূত্র

আরও দেখুন 
 বেলিন্ডা ক্লার্ক
 আইসিসি পুরস্কার
 আইসিসি প্লেয়ার র‌্যাঙ্কিং
 ২০১৩ মহিলা ক্রিকেট বিশ্বকাপ

বহিঃসংযোগ 

 
 
 

১৯৭৯-এ জন্ম
অর্ডার অব দ্য ব্রিটিশ এম্পায়ার পদক বিজয়ী
অ্যাডিলেড স্ট্রাইকার্সের (ডব্লিউবিবিএল) ক্রিকেটার
ইংরেজ মহিলা ক্রিকেটার
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
উইজডেন বর্ষসেরা ক্রিকেটার
ওয়েস্টার্ন ফিওরির ক্রিকেটার
কেন্ট ওম্যানের ক্রিকেটার
জীবিত ব্যক্তি
নর্দার্ন ডিস্ট্রিক্টস স্পিরিটের ক্রিকেটার
পার্থ স্কর্চার্সের (ডব্লিউবিবিএল) ক্রিকেটার
সাউদার্ন ভাইপার্সের ক্রিকেটার
হান্টিংডনের ব্যক্তি
সাউথ অস্ট্রেলিয়ান স্কর্পিয়ন্সের ক্রিকেটার
কমান্ডার অব দি অর্ডার অব দ্য ব্রিটিশ এম্পায়ার
ইংরেজ ক্রিকেট ধারাভাষ্যকার
মহিলা ক্রিকেট ধারাভাষ্যকার
আইসিসি বর্ষসেরা ক্রিকেটার
জন্মভূমি

জন্মস্থান বা জন্মভূমি () একটি স্থান ও সাংস্কৃতিক বিষয়ক ধারণা যেখানে একটি নির্দিষ্ট জাতিগোষ্ঠী কর্তৃক দীর্ঘদিনের ইতিহাস ও গভীর সাংস্কৃতিক সম্পর্ক বিদ্যমান। এর মাধ্যমে একটি দেশে তাদের স্বতন্ত্র জাতীয়তাবোধ ও জাতিস্বত্ত্বার পরিচয় বহন করে। সাধারণ অর্থে কোন ব্যক্তি কর্তৃক নির্দিষ্ট জন্মস্থানকে তুলে ধরে। জন্মভূমিকে অনেক সময় পিতৃভূমি কিংবা মাতৃভূমিরূপে আখ্যায়িত করা হয়। এটি নির্ভর করে সাংস্কৃতিক এবং ভাষাগত দিকের উপর। বাংলাদেশে জন্মগ্রহণকারী ব্যক্তি বাংলাদেশী নামে পরিচিত হবেন অর্থাৎ বাংলাদেশ তাঁর জন্মভূমি।

মাতৃভূমি
মাতৃভূমি বলতে কোন ব্যক্তির মায়ের দেশকে বুঝায়। যেমন: কোন ব্যক্তির জাতিগোষ্ঠী সংশ্লিষ্ট স্থানে অবস্থান বা অভিবাসিত হয়ে যে দেশে ভূমিষ্ঠ বা জন্মগ্রহণ করবে, তা-ই তার মাতৃভূমি। রুশ জনগোষ্ঠী একে মাদার রাশিয়া নামে তাদের দেশের স্বতন্ত্র ব্যক্তিস্বত্ত্বাকে তুলে ধরেন। অনেক রুশই বিশ্বের বিভিন্ন স্থানে রাশিয়াকে তাদের মাতৃভূমি নামে চিত্রিত করেন। ফরাসীরা লা মেরে পাত্রি নামে ফ্রান্সে বলে থাকেন; লাতিন আমেরিকানরাও একইভাবে নিজেদেরকে পরিচয় করেন। স্পেনে লা মাদ্রে পাত্রিয়া নামে বললেও তার কোন আদর্শগত অর্থ নেই।

পিতৃভূমি
কোন পিতা বা পূর্ব-পুরুষের দেশকে ফাদারল্যান্ড বা পিতৃভূমি নামে বলা হয়। এটি জাতীয়তাবাদী ধ্যান-ধারণার অন্তর্ভুক্ত; কেননা এটি কোন দেশের সাথে সম্পৃক্ত। ফাদারল্যান্ড বা ভাতারল্যান্ড পরিভাষাটি ডাচসহ জার্মানভাষী ইউরোপের বিভিন্ন দেশে ব্যবহৃত হয়ে আসছে। উইন নিরল্যান্ডস ব্লোয়েদ ১৮১৫ থেকে ১৯৩২ সালের মধ্যে জাতীয় সঙ্গীত হিসেবে ব্যবহার করা হতো যা ব্যাপক এবং উদ্দীপনামূলকভাবে ডাচ শব্দের পাশাপাশি প্রচলিত ছিল। জার্মান যুদ্ধ প্রচারণায় ভাতারল্যান্ড শব্দ ব্যবহারের পরিবর্তে ইংরেজিতে ফাদারল্যান্ডের প্রচলন ঘটে যা দ্বিতীয় বিশ্বযুদ্ধকালীন সময়ে ব্রিটেন ও আমেরিকার নাজিবিরোধী প্রচারণার সমূহ জবাব।

জার্মান ভাষায় পিতৃভূমিকে -
 আফ্রিকান ভাদেরল্যান্ড 
 ড্যানিশীয় ফেদ্রেল্যান্ড 
 ডাচ ভাদারল্যান্ড
 ফ্রিজিয়ান হেইতেল্যান
 জার্মান ভাতেরল্যান্ড 
 আইসল্যান্ডিক ফুরল্যান্ড 
 নরওয়েইয়ান ফেদ্রেল্যান্ড 
 সুইডিশ ফাদেমেস্ল্যান্ডেট (পাশাপাশি ফস্টাল্যান্ডেট নামেও ব্যবহৃত হতো)

অন্য ব্যবহার
মার্কিন যুক্তরাষ্ট্রের জন্মভূমির নিরাপত্তাবিষয়ক মন্ত্রণালয় ১১ সেপ্টেম্বর, ২০০১ তারিখে সন্ত্রাসী আক্রমণের পর বিভিন্ন ধরনের হুমকি থেকে রক্ষা পেতে গঠন করে। রিপাবলিকান পরামর্শক এবং বক্তা পেগি নুনান মন্তব্য সহযোগে আশাবাদ ব্যক্ত করেন যে,

তথ্যসূত্র

আরও পড়ুন
 Landscape and Memory by Simon Schama (Random House, 1995)

বহিঃসংযোগ
 Nationalism and Ethnicity - A Theoretical Overview

জাতীয়তাবাদ
সাংস্কৃতিক ভূগোল
রাজনীতিতে জাতিসত্তা
কলিন্স ওবুয়া

কলিন্স ওমন্ডি ওবুয়া (; জন্ম: ২৭ জুলাই, ১৯৮১) নাইরোবিতে জন্মগ্রহণকারী কেনীয় ক্রিকেটার। ডানহাতি ব্যাটসম্যান ও লেগ স্পিন বোলার হিসেবে কেনিয়া জাতীয় ক্রিকেট দলে খেলে আসছেন। বর্তমানে তিনি দলের অধিনায়কত্ব পালন করছেন। ২০০৩ সালের বিশ্বকাপে দলের সেরা সাফল্য হিসেবে সেমি-ফাইনালে উত্তরণে অন্যান্য খেলোয়াড়দের সাথে তিনিও সমান দক্ষতা প্রদর্শন করেছেন।

খেলোয়াড়ী জীবন 
নাইরোবিতে শ্রীলঙ্কার বিরুদ্ধে জয়ের নেপথ্যে ওবুয়ার অবদান ছিল অবিসংবাদিত। ২০০৩ সালের বিশ্বকাপ ক্রিকেটের ঐ খেলায় তিনি ২৪ রানের বিনিময়ে নিজস্ব সেরা ৫ উইকেট দখল করেন ও ম্যান অব দ্য ম্যাচের পুরস্কার লাভ করেন। বিশ্বকাপে তিনি ২৮.৭৬ রান গড়ে ১৩ উইকেট লাভ করেন। এরফলে তিনি ২০০৩ মৌসুমে কাউন্টি ক্রিকেটে খেলার জন্য ওয়ারউইকশায়ার কাউন্টি ক্রিকেট ক্লাবের সাথে এক বছর মেয়াদের চুক্তিতে আবদ্ধ হন।

অ্যাপেনডিসাইটিসে আক্রান্ত হওয়ায় ২০০৪ সালের আইসিসি চ্যাম্পিয়ন্স ট্রফি প্রতিযোগিতায় যোগ দিতে পারেননি। অপর্যাপ্ত খেলায় অংশগ্রহণের ফলে প্রথমে বোলিং নিয়ে তাকে সমস্যায় পড়তে হয়। পরে ব্যাটিংয়ের দিকে নজর দেন।

প্রথম-শ্রেণীর ক্রিকেটে তার সর্বোচ্চ রান হচ্ছে ১০৩। একদিনের আন্তর্জাতিক ক্রিকেটে ২০১১ সালের আইসিসি বিশ্বকাপ ক্রিকেট প্রতিযোগিতায় অস্ট্রেলিয়ার বিপক্ষে অপরাজিত ৯৮ রান করে ম্যান অব দ্য ম্যাচ নির্বাচিত হন।

তথ্যসূত্র

আরও দেখুন 
 অধিনায়ক
 কেনিয়া জাতীয় ক্রিকেট দল
 ২০১৩-এ আন্তর্জাতিক ক্রিকেট

বহিঃসংযোগ 
 
 

কেনীয় ক্রিকেটার
১৯৮১-এ জন্ম
জীবিত ব্যক্তি
কেনিয়ার একদিনের আন্তর্জাতিক ক্রিকেটার
কেনিয়ার টুয়েন্টি২০ আন্তর্জাতিক ক্রিকেটার
কেনিয়া জাতীয় ক্রিকেট দলের অধিনায়ক
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
ওয়ারউইকশায়ারের ক্রিকেটার
নাইরোবি থেকে আগত ক্রিকেটার
করচ

করচ (; বৈজ্ঞানিক নাম: (Dalbergia reniformis) Liguminosae-Fabaceae গোত্রের অন্তর্ভুক্ত, মাঝারি আকারের, বহুবর্ষজীবী, দ্রুত-বর্ধনশীল, ঘন ডালপালা সমৃদ্ধ চিরসবুজ উদ্ভিদ। এটি বাংলাদেশের হাওর, মায়ানমার ও ভারতের গাছ। সাধারণত, বাংলায় করচ। আমাদের হাওর এলাকার একান্তই স্থানীয় গাছ করচ। জলজ বৃক্ষ কথাটা অদ্ভুত শোনালেও এতে অত্যুক্তি নেই নিঃসন্দেহে। হাওরের অথৈ পানিতে অনেকেই গাছটিকে মাথা উঁচু করে দাঁড়িয়ে থাকতে দেখে খুব অবাক হন। আসলে সুদীর্ঘকালের জীবনসংগ্রামে পুরো ভেজা মৌসুম জুড়ে, দীর্ঘ সময়--বছরের প্রায় ৬ মাসেরও বেশি সময় ধরে ভরপুর পানিতে টিকে থাকার জন্য অভিযোজিত হতে হয়েছে তাকে। দেশের নেত্রকোনা, সুনামগঞ্জ (থাকতে পারে মৌলভীবাজার, কিশোরগঞ্জের হাওরেও) ও সিলেটের হাওরগুলোতে অবস্থানকারী বৃক্ষটি খুব একটা উচ্চতা পায় না, মোটের ওপর ১০-১৩ মিটারের মতো। হিজলের মতোই ঝোপালো গড়নের ছোট বা মাঝারি আকারের গাছটি কলোনি করে, অর্থাৎ একসাথে অনেকগুলোকে অবস্থান করতে দেখা যায়। ডালপালা-পাতাবহুল গাছটির কাণ্ড কিছুটি বাদামি-রেশমি।

বর্ণনা 
আকার
১০-১৩ মিটার উচু, ছড়ানো-মাথা, পত্রমোচী গাছ। যৌগপত্র পক্ষল, পত্রিকা ৫-৭টি, গাড় সবুজ। ডালপালা-পাতাবহুল গাছটির কাণ্ড কিছুটি বাদামি-রেশমি। তবে কিছু দিনের মধ্যে কাণ্ডের রেশমি ভাবটি আর থাকে না। পাতাগুলো এর ছোট ছোট, আয়ত-বল্লমাকার, সামান্য পুরু। একেকটি পক্ষলের আকার ১৫-৩২ সেমি, পক্ষলে পাতাসংখ্যা ৭-৯, একান্তর, অর্থাৎ পাতাগুলো একই উৎস থেকে না গজিয়ে একটার পর একটি গজায়। জোড়ায় জোড়ায় ৩-৪ জোড়া জন্মে, আগার ঠিক মাঝখানে একটি, এ-কারণেই চূড়াপক্ষল; গাঢ় সবুজ রঙের চকচকে ও মসৃণ, উল্টোপিঠ ফ্যাকাশে সবুজ, ৬-১০ সেমি লম্বা ও ৩-৫ সেমি চওড়া, বোঁটাধারী, কিনারা সমান বা দাঁতাল নয়, গোড়ার দিকটা গোলাকার, আগায় কিছুটা সুঁচালো
ফুল
ফুলের মৌসুম বসন্ত। ১০-১৩ সেমি লম্বা কাক্ষিক আর বাদামি ও সূক্ষ্ম রোমাবৃত মঞ্জরীদণ্ডে ফুলগুলো সাদা রঙের; ফ্যাবাসি (Fabaceae) পরিবারে যা হয়, শীমফুল আকৃতির, তবে বেশ ছোট। বৃতি ৫-দন্তক, পাপড়ি ঠোঁটের মতো বাঁকানো।
বীজ
ফল উদ্ভিদবিদ্যার ভাষায় শীম, ২.৫-৩ সেমি-এর মতো লম্বা আর ৫-৭ সেমি-এর মতো। এগুলো কিডনির মতো দেখতে। শুকিয়ে গেলে গাঢ় বাদামি রঙ ধারণ করে। বীজ সাধারণত ১টি, তবে ২টিও বিচিত্র নয়। এর বীজগুলোও কিডনির মতো। ফ্যাবাসি পরিবারের অধিকাংশ সদস্যের মতো এরও বংশ বৃদ্ধি চলে বীজের মাধ্যমে।

ব্যবহার 
করচের আরেক দেশীয় নাম কুরেস। গাছটির অনেক গুণ। তার মধ্যে শ্রেষ্ঠ গুণ: ঝড়ঝঞ্ঝা আর প্রবল বাতাস থেকে বসতবাড়িকে রক্ষা করা। এছাড়া ভূমিক্ষয় রোধে কার্যকর ভূমিকা পালন করে। লাকড়ি হিসেবেও ব্যবহার করা চলে। ঔষধি গুণাবলিও রয়েছে নিশ্চয়ই, তবে তা জানা যায়নি।

বিস্তার 
"করঞ্জা এবং করচ সম্পূর্ণ ভিন্ন বৃক্ষ হলেও অনেকেই এদেরকে এক মনে করে ভুল করে থাকেন। রাতারগুল জলাবনেও করচ গাছের দেখা মেলে, ওগুলোও করঞ্জা নয়। বাংলাদেশে করচ শুধুমাত্র বৃহত্তর সিলেট, ময়মনসিংহ, কিশোরগঞ্জ জলাভূমিতেই সীমাবদ্ধ বলে ধারণা করা হয়।

তথ্যসূত্র 

- https://www.floraofbangladesh.com/

বহিঃসংযোগ 
https://powo.science.kew.org/.../urn:lsid:ipni.org:names...
https://en.wikipedia.org/wiki/Dalbergia_reniformis

আন্তর্জাতিক উন্নয়ন
ক্রান্তীয় এশিয়ার উদ্ভিদ
ভারতীয় উপমহাদেশের উদ্ভিদ
জাপানের উদ্ভিদ
কুইন্সল্যান্ডের উদ্ভিদ
কার্ল লিনিয়াস কর্তৃক নামকরণকৃত ট্যাক্সা
টেকসই কৃষি
পান্না কোকিল

পান্না কোকিল (বৈজ্ঞানিক নাম: Chrysococcyx maculatus), এশীয় শ্যামাপাপিয়া, এশীয় সবুজাভ কোকিল বা শ্যামা পাপিয়া কোকিল (কুকুলিডি) গোত্র বা পরিবারের অন্তর্গত Chrysococcyx (ক্রাইসোকক্কিজ) গণের অন্তর্গত এক প্রজাতির সবুজ পাখি। পান্না কোকিলের বৈজ্ঞানিক নামের অর্থ তিলা সোনাপাপিয়া (গ্রিক; khrusos = সোনা, cuculus = পাপিয়া; লাতিন: maculatus = তিলাযুক্ত)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক প্রায় ১৮ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

বিস্তৃতি 

হিমালয়ের গাড়ওয়ালের পূর্বাঞ্চল থেকে নেপাল হয়ে আসাম, মণিপুর, বাংলাদেশ, দক্ষিণ-পূর্ব তিব্বত, দক্ষিণ চীন, মায়ানমার, থাইল্যান্ড, লাওস, কম্বোডিয়া ও মধ্য ভিয়েতনাম এদের মূল আবাস। শীতকালে বাংলাদেশ, আন্দামান দ্বীপপুঞ্জ, মালয় উপদ্বীপ ও সুমাত্রায় পরিযান করে।

আকার 

পান্না কোকিল লম্বায় মাত্র ১৮ সেন্টিমিটার। এর ডানা কমবেশি ১১ সেমি, ঠোঁট ১.৫ সেমি, পা ১.৫ সেমি ও লেজ ৬.৭ সেমি। স্ত্রী ও পুরুষের রঙে ভিন্নতা রয়েছে। পুরুষের পিঠের ওপরটা চকচকে পান্না-সবুজ, তাতে সোনালি-ব্রোঞ্জ আভা। থুতনি, গলা ও বুকেও তাই। বুক-পেটের নিচটা সাদা, তার ওপর ধাতব ব্রোঞ্জ-সবুজ ডোরা। লেজের নিচটা ধাতব সবুজ, তাতে সাদা ডোরা। স্ত্রীর মাথা ও ঘাড়ের পেছনটা সোনালি লাল। পিঠের পালকের রং ব্রোঞ্জ-সবুজ। গলা-বুক-পেটে সাদার ওপর বাদামি-ব্রোঞ্জ ডোরা। লেজে খয়েরি-কালো ডোরা, ডগা সাদা। স্ত্রী ও পুরুষ উভয় পাখির চোখ ও চোখের পাতা গাঢ় লাল। ঠোঁট কমলা-হলুদ, আগা কালো। পা ও পায়ের পাতা গাঢ় বাদামি-সবুজ। অপ্রাপ্তবয়স্ক পাখি দেখতে স্ত্রীপাখির মতোই, কেবল কাঁধ-ঢাকনি ও ডানায় লালচে-কমলা ডোরা থাকে। এছাড়া মাথার চাঁদিতেও ডোরা দেখা যায়। যুবা পাখির মাথার চাঁদি ও ঘাড়ের পেছন দিক পান্না-সবুজ রঙের। এছাড়া বাকিসব স্ত্রীপাখির মত।

খাদ্য 
পান্না কোকিল সাধারণত পিঁপড়া, শুঁয়োপোকা, ছারপোকা ও নরম পোকামাকড় খেতে পছন্দ করে।

স্বভাব 
পান্না কোকিল প্রধানত চিরসবুজ বনের বাসিন্দা। তবে নিচু ভূমি, হালকা বন, পাহাড়ঘেরা বাগান ও পাহাড়ের ১৫০০ মিটার উঁচুতেও দেখা যায়। এরা একাকী, জোড়ায় বা চার-ছয়টির দলে বিচরণ করে। গাছের মগডালে পাতার আচ্ছাদনে লুকিয়ে থাকে, তাই সহজে দেখা যায় না। গাছের মগডাল থেকে বাতাসে ভেসে শিকার ধরে।

প্রজনন 

এপ্রিল-জুলাই মাস এর প্রজনন ঋতু। প্রজননের সময় পুরুষ পাখি দিনভর চিরর্-চিরর্-চিরর্... স্বরে ডাকে। স্ত্রী কোকিল চুপিসারে মৌটুসি বা মাকড়মারের বাসায় ডিম পাড়ে। অনেকসময় এরা পোষকের বাসার ক্ষুদে প্রবেশপথেও ডিম পেড়ে রাখে। সাদা রঙের ডিমগুলোয় বাদামি বা লালচে ছিট থাকে। ডিমের মাপ ১.৬ × ১.২ সেমি।

তথ্যসূত্র

বহিঃসংযোগ 
 

 Oriental Bird Club Image, আরও আলোকচিত্র।

ক্রাইসোকক্কিজ
পরিযায়ী পাখি
বাসা পরজীবী পাখি
এশিয়ার পাখি
বাংলাদেশের পাখি
ভারতের পাখি
ভুটানের পাখি
কম্বোডিয়ার পাখি
চীনের পাখি
ইন্দোনেশিয়ার পাখি
মিয়ানমারের পাখি
লাওসের পাখি
মালয়েশিয়ার পাখি
নেপালের পাখি
শ্রীলঙ্কার পাখি
থাইল্যান্ডের পাখি
ভিয়েতনামের পাখি
১৭৮৮-এ বর্ণিত পাখি
পূর্ব হিমালয়ের পাখি
দক্ষিণ-পূর্ব এশিয়ার পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
সুমাত্রা

সুমাত্রা (; ) ইন্দোনেশিয়ার পশ্চিমে অবস্থিত একটি দ্বীপ। এককভাবে ইন্দোনেশিয়ার দ্বীপ হিসেবে সুমাত্রা বৃহত্তম (এ অঞ্চলে বোর্নিও আর নিউ গিনি সুমাত্রার চেয়ে বড় হলেও এসব দ্বীপে অন্য দেশের অংশ রয়েছে)। সুমাত্রার আয়তন ৪,৭৩,৪৮১ বর্গ কিলোমিটার এবং পৃথিবীর দ্বীপগুলোর মধ্যে এটি আয়তনের দিক থেকে ৬ষ্ঠ। সংশ্লিষ্ট ছোটখাটো দ্বীপের অধিবাসীসহ সুমাত্রার জনসংখ্যা প্রায় পাঁচ কোটি।

ভূপ্রকৃৃতি 

ভারত মহাসাগর সুমাত্রার উত্তর-পশ্চিম, দক্ষিণ-পশ্চিম ও সমগ্র পশ্চিমাঞ্চল ঘিরে রেখেছে। উত্তর-পূর্বে দ্বীপটি মূল ভূখণ্ড মালয় উপদ্বীপ থেকে মালাক্কা প্রণালীর মাধ্যমে বিচ্ছিন্ন হয়েছে। দক্ষিণ-পূর্বে সুন্দা প্রণালীর মাধ্যমে জাভা থেকে এটি পৃথক হয়ে গেছে। দ্বীপটির উত্তর মাথায় আন্দামান দ্বীপপুঞ্জ অবস্থিত। এর পূর্বে জাভা সাগর আর গুটিকয়েক ছোট ছোট দ্বীপ অবস্থিত। বুকিত বারিসান পর্বতমালা দ্বীপটির প্রায় সমগ্র পশ্চিম দিক জুড়ে রয়েছে। এ পর্বতমালা অসংখ্য জীবন্ত আগ্নেয়গিরি ধারণ করে আছে। উত্তর-পশ্চিমাঞ্চলে অসংখ্য নদীনালার জটিল বিন্যাস নিম্নভূমি, জলাভূমি আর প্যারাবন সৃষ্টি করেছে। বিষুব রেখা এ দ্বীপের উপর অবস্থিত এবং এর ফলে এর জলবায়ু বিষুবীয়, উষ্ণ এবং আর্দ্র। এ অঞ্চলে প্রাধান্য বিস্তার করেছে বিষুবীয় রেইনফরেস্ট।

ইতিহাস 
সুমাত্রায় মানব বসতির শুরু খ্রিস্টপূর্ব ৫০০ অব্দে। ১২৯২ সালে বিখ্যাত পর্যটক মার্কো পোলো সুমাত্রা ভ্রমণ করেন। দ্বীপটি বিখ্যাত শ্রীবিজয় সাম্রাজ্যের কেন্দ্র ছিল। খ্রিস্টীয় ৬ষ্ঠ ও ৭ম শতাব্দীতে আরব  ব্যবসায়ীদের মাধ্যমে ইসলাম সুমাত্রায় প্রবেশ করে। ১৩ শতকে সমুদ্র রাজ্যের রাজা ইসলাম ধর্ম গ্রহণ করেছিলেন। দ্বীপপুঞ্জের অন্যান্য অংশ ধীরে ধীরে ইসলাম গ্রহণ করে, ১৬ শতকের শেষের দিকে জাভা এবং সুমাত্রায়  ইসলাম প্রভাবশালী ধর্ম  হয়েছে। আচেহ আচেহ সালতানাতের প্রধান বাণিজ্যিক কেন্দ্র হয়ে ওঠে। ১৭ শতাব্দীতে ইংরেজরা ও ১৮ শতাব্দীতে ওলন্দাজরা দ্বীপটিতে উপনিবেশায়ন শুরু করে। ১৯৪৫ সালে নেদারল্যান্ডস ইস্ট ইন্ডিজের অংশ হিসাবে ইন্দোনেশিয়ার সঙ্গে স্বাধীনতা লাভ করে। বর্তমানে এ দ্বীপের প্রায় ৮৭% মানুষ মুসলিম। ইন্দোনেশিয়ার মোট জনসংখ্যার ২২% এখানে বাস করে।

জীববৈচিত্র্য 
সুমাত্রার জীববৈচিত্র্য বিস্ময়করভাবে সম্বৃদ্ধ। কিন্তু বিগত ৩৫ বছরে এখানকার ৫০ শতাংশ বনভূমি ধ্বংস হয়ে গেছে। সুমাত্রার বাঘ, সুমাত্রার গন্ডার, সুমাত্রার ওরাংওটাংসহ অসংখ্য প্রাণী বর্তমানে বিলুপ্তির দ্বারপ্রান্তে।

আরো দেখুন 
 ইন্দোনেশিয়ার দ্বীপসমূহ
 বোর্নিও
 সুলাওসি
 নিউ গিনি
 জাভা
 লোম্বক
 টোবা হ্রদ
 মালাক্কা প্রণালী
 সুন্দা প্রণালী
 ইন্দোনেশিয়ার ইতিহাস

তথ্যসূত্র

বহিঃসংযোগ 

 
 William Marsden, The History of Sumatra, (1783); 3rd ed. (1811) on line.
 Sumatra Travel, Sumatra Tourism and Travel Guide.

ইন্দোনেশিয়ার ইতিহাস
দ্বীপ
ইন্দোনেশিয়ার দ্বীপ
সুমাত্রা
বৃহৎ সুন্দা দ্বীপপুঞ্জ
ভারত মহাসাগরের দ্বীপ
ইন্দোনেশিয়ার জনবহুল স্থান
চাতক

চাতক (বৈজ্ঞানিক নাম: Clamator jacobinus), পাকড়া পাপিয়া বা পাপিয়া Cuculidae (কুকুলিডি) গোত্র বা পরিবারের অন্তর্গত Clamator (ক্ল্যামেটর) গণের অন্তর্গত এক প্রজাতির বড় আকারের বাসা পরজীবী পাখি। বাংলাদেশে করুণ পাপিয়া (Cacomantis merulinus) নাম আরেকটি পাখি পাপিয়া নামে পরিচিত। চাতকের বৈজ্ঞানিক নামের অর্থ জ্যাকোবিনের চেঁচানো পাখি (লাতিন: clamator = আর্তনাদকারী পাখি, jacobinus = জ্যাকোবিনের, মধ্যযুগীয় ধর্মপ্রচারক গোষ্ঠী)।

বিস্তৃতি
পাখিটি বাংলাদেশ, ভারত ছাড়াও দক্ষিণ এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩৬ লক্ষ ৮০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

উপপ্রজাতি ও বিস্তৃতি 

চাতক মোট তিনটি উপপ্রজাতি শনাক্ত করা গেছে। উপপ্রজাতিগুলো হল:

 C. j. serratus (Sparrman, 1786) - আফ্রিকার দক্ষিণাঞ্চল।
 C. j. pica (Hemprich & Ehrenberg, 1833) - সাবসাহারান আফ্রিকার দক্ষিণ থেকে তাঞ্জানিয়া ও জাম্বিয়া পর্যন্ত; উত্তর পশ্চিম ভারত থেকে নেপাল, বাংলাদেশ, মায়ানমার পর্যন্ত বিস্তৃত। কখনও কখনও হিমালয়ের পাদদেশে তিব্বতেও দেখা যায়। বাংলাদেশের গ্রামাঞ্চলে আসে গ্রীষ্মকালীন পরিযায়ী হিসেবে।
 C. j. jacobinus (Boddaert, 1783) - দক্ষিণ ভারত ও শ্রীলঙ্কা।

তথ্যসূত্র

বহিঃসংযোগ 

 Oriental Bird Club Image , আরও আলোকচিত্র।

ক্ল্যামেটর
পরিযায়ী পাখি
বাসা পরজীবী পাখি
এশিয়ার পাখি
আফ্রিকার পাখি
বাংলাদেশের পাখি
ভারতের পাখি
নেপালের পাখি
মিয়ানমারের পাখি
শ্রীলঙ্কার পাখি
পাকিস্তানের পাখি
বেনিনের পাখি
বতসোয়ানার পাখি
বুর্কিনা ফাসোর পাখি
বুরুন্ডির পাখি
ক্যামেরুনের পাখি
মধ্য আফ্রিকা প্রজাতন্ত্রের পাখি
চাদের পাখি
চীনের পাখি
গণতান্ত্রিক কঙ্গো প্রজাতন্ত্রের পাখি
কোত দিভোয়ারের পাখি
ইথিওপিয়ার পাখি
ইরিত্রিয়ার পাখি
গ্যাবনের পাখি
গাম্বিয়ার পাখি
ঘানার পাখি
গিনির পাখি
কেনিয়ার পাখি
ওমানের পাখি
লেসোথোর পাখি
মালাউইয়ের পাখি
মৌরিতানিয়ার পাখি
মোজাম্বিকের পাখি
মালির পাখি
নামিবিয়ারপাখি
নাইজারের পাখি
নাইজেরিয়ার পাখি
রুয়ান্ডার পাখি
সৌদি আরবের পাখি
সেনেগালের পাখি
দক্ষিণ আফ্রিকার পাখি
দক্ষিণ সুদানের পাখি
তাঞ্জানিয়ার পাখি
সোয়াজিল্যান্ডের পাখি
টোগোর পাখি
উগান্ডার পাখি
ইয়েমেনের পাখি
জাম্বিয়ার পাখি
জিম্বাবুয়ের পাখি
দক্ষিণ এশিয়ার পাখি
সাহারা-নিম্ন আফ্রিকার পাখি
১৭৮৩-এ বর্ণিত পাখি
জর্জ স্পারলিং

ক্যালিফোর্নিয়া বিশ্ববিদ্যালয়ের সংজ্ঞানাত্মক বিজ্ঞান, অণুজীববিজ্ঞান এবং আচরণ বিভাগের অধ্যাপক জর্জ স্পারলিং ১৯৩৪ সালে আমেরিকায় জন্মগ্রহণ করেন।
তিনি প্রথম আইকনিক স্মৃতির (সংবেদী স্মৃতির প্রকারভেদ) অস্থিত্ত সম্পর্কে ধারণা দিয়েছেন একইসঙ্গে অনেকগুলো পরীক্ষণের মাধ্যমে প্রমাণ করে দেখিয়েছেন মানুষ যা দেখে তা একটি ছবির মতো অত্যন্ত অল্প সময়ের জন্য মস্তিষ্কে স্থায়ী হয় যতক্ষণ পর্যন্ত তা মস্তিষ্ক থেকে মুছে না যায়।

শিক্ষা 
মিশিগান বিশ্ববিদ্যালয় থেকে ১৯৫৫ সালে স্পারলিং স্নাতক ডিগ্রি অর্জন করেন। ১৯৫৬ সালে কলম্বিয়া বিশ্ববিদ্যালয় থেকে স্নাতকোত্তর সম্পন্ন করেন । পি, এইচ, ডি, সম্পন্ন করেন হার্ভার্ড বিশ্ববিদ্যালয় থেকে। পদার্থ বিজ্ঞান, রসায়ন বিজ্ঞান অথবা জীববিজ্ঞান এর মত মৌলিক বিষয়ে বিজ্ঞানী হওয়ার স্বপ্ন ছিল তার। আকস্মিকভাবে বিশ্ববিদ্যালয় ছাত্রকালীন অবস্থায় শারীরতাত্তিক মনোবিজ্ঞান-এ আগ্রহী হয়ে পড়েন এবং পরবর্তীতে সংজ্ঞানাত্মক মনোবিজ্ঞান ক্ষেত্রে প্রচুর গবেষণা সম্পাদন করেন এবং সাফল্য লাভ করেন।

কর্মজীবন 
১৯৫৮ সালের গ্রীষ্মে স্পারলিং বেল ল্যাবরেটরিতে যোগদান করেন। স্পারলিং মূলত মনোবিজ্ঞানের প্রতি আকৃষ্ট ছিলেন কিন্তু মানসিক অবস্থা নিয়ন্ত্রণকারী মস্তিষ্কের সূক্ষ্ম প্রক্রিয়াগুলোকে পদার্থবিদদের দ্বারা ব্যবহৃত পরিমাণ নির্ণয় পদ্ধতি ও তত্ত্বের সাহায্যে ব্যাখ্যা করার আকাঙ্খায় বেল ল্যাবরেটরিতে যুক্ত হয়েছিলেন। ১৯৬০-এর শুরুর দিকে জর্জ স্পারলিং দর্শানুভূতির স্থায়িত্ত্বকাল নির্ণয়ের একটি পদ্ধতি প্রস্তাব করেন । এই পদ্ধতিতে শব্দ এবং আলোর যুগপৎ ব্যবহার হয়।

তথ্যসূত্র

বহিঃসংযোগ 
 UC Irvine Faculty page with photo 

১৯৩৪-এ জন্ম
জীবিত ব্যক্তি
মার্কিন মনোবিজ্ঞানী
সংজ্ঞানাত্মক বিজ্ঞানী
সংজ্ঞানাত্মক স্নায়ুবিজ্ঞানী
স্মৃতি গবেষক
গগেনহেমের ফেলোগণ
সোসাইটি অফ এক্সপেরিমেন্টাল সাইকোলজিস্টসের ফেলোগণ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
আমেরিকান অ্যাসোসিয়েশন ফর দ্য এডভান্সমেন্ট অফ সায়েন্সের ফেলোগণ
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মিশিগান বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য